Brodtkorb
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Brodtkorb er en norsk slekt som visstnok stammer fra Sachsen. Slekten innvandret til Norge i 1643 med myntskriver på Akershus, senere toller i Fredrikstad Tobias Brodtkorb, død i 1676.
Hans sønnesønn, oberst Tobias Brodtkorb (1685–1763), er gjennom sine sønner stamfar for familiens tre hovedgrener: Eilert Christian Brodtkorb (1721–1806), som var veier og måler i Kristiansund, kaptein Christian Johannes Brodtkorb (1725–1797), som eide gården Kirkeseter i Hemne, og justisråd Niels Gerbrand Brodtkorb (1729–1796), som i 1767 kjøpte Tjøtta gods, som var i familiens eie til 1929.Eilert Christian Brodtkorb var farfars farfars far til forfatteren Reidar Brodtkorb (1909–1981). Christian Johannes Brodtkorb var farfars farfars far til ambassadør Thor Brodtkorb (1907–83). Les mer i Store norske leksikon Johan Christian Brodtkorb